Péina ko'ápe yvoty hyakuãvu nera'arõvo, ha ojayvy nde resapévo luséro nde kypy'y. Epu'ãna che reindy ko'a nde roga mbytévo, jasymi nderesapévo, tanderecha nde kyvy. . Ko'ẽ mbotáko añandu, ajeverõ ipu py'ỹi gallo kuéra sapukái, ha okokore ryguasu. Hetakuére guyraũ, ojeheka pe avatitýre, ha amó jahapetýre orrelinchá kavaju. Hetaite mba'e porã ogueru ko ko'etĩ, epáyna ehechami oje'óiva y reka. Ha aipópema vesinda tory vaicha ombohovái, oiko ñembiso jovái, opáva aipo ijeguaka. Néi, chéko che reindy iporãma roheja, ivai che raperã ha hi'ári mombyry. Ha amóina ave kuarahy amoite ára rapópe, cerromi pa'ũ mbytépe ojajái hata rendy.